Både Camilla Sørensen og Nanna Brosolat Jensen vandt i deres første kamp ved EM. Camilla Sørensen, som næste sæson spiller for Vendsyssel Elite Badminton, mødte sloveneren Maja Tvrdy, der er at finde på Badminton Europes juniorprojekt. Tvrdy gav også den unge dansker hård kamp. 1. sæt vandt Sørensen knebent med 21-19, og i 2. sæt vandt Camilla Sørensen med 21-17. Nanna Brosolat Jensen, Danmarks næstbedste, mødte svenske Emma Wengberg. Brosolat vandt forholdsvis sikkert med 21-14 21-16. I herresingle er den tidligere Triton-spiller Jan Ø. Jørgensen også klar til anden runde. Jan Ø. Jørgensen vandt i to sæt 21-17 21-16.
De to nordjyske damesingler fik en god start på EM i badminton i Herning.